b'\n_START_ARTICLE_\nTable d\'h\xc3\xb4te\n_START_PARAGRAPH_\nU restoranskoj terminologiji\xc2\xa0table d\'h\xc3\xb4te (; lit. "obrok gostoprimca") jelovnik/ izbornik s vi\xc5\xa1e slijedova jela me\xc4\x91utim unaprijed su\xc5\xbeenog izbora po fiksno\xc2\xa0definiranoj cijeni. Takav\xc2\xa0jelovnik mo\xc5\xbee nositi i naziv\xc2\xa0prix-fixe ("fiksna cijena"). U manje presti\xc5\xbenim restoranima koriste se \xc4\x8desto i jednostavnije ina\xc4\x8dice poput:\xc2\xa0dnevni menu ili ponuda ku\xc4\x87e. U restoranima koji imaju tu opciju\xc2\xa0pribor za jelo na stolu mo\xc5\xbee biti postavljen unaprijed za sve predvi\xc4\x91ene slijedove._NEWLINE_Table d\'h\xc3\xb4te je sadr\xc5\xbeajno suprotan od\xc2\xa0\xc3\xa0 la carte jelovnika u kojem se gostu nudi da samostalno kombinira slijedove i vrste jela iz ponu\xc4\x91ene liste uglavnom vi\xc5\xa1eg cjenovnog ranga.\xc2\xa0_NEWLINE_Ranije u\xc2\xa0Francuskoj, table d\'h\xc3\xb4te se odnosio na zajedni\xc4\x8dko blagovanje (ponekad i doru\xc4\x8dak i ru\xc4\x8dak) tijekom odmora koji se naziva\xc2\xa0chambre d\' hote\xc2\xa0(sli\xc4\x8dno dana\xc5\xa1njoj ponudi "bed and breakfast"). Svaki gost\xc2\xa0\xc2\xa0chambre d\'h\xc3\xb4tea se\xc2\xa0mo\xc5\xbee pridru\xc5\xbeiti ovom obroku kojeg priprema gostoprimaju\xc4\x87a obitelji. Dakle nije rije\xc4\x8d o restoranskom objektu ve\xc4\x87 o ku\xc4\x87noj zajednici u kojoj postoji samo jedna ponuda, a cijena je fiksna i\xc2\xa0 uklju\xc4\x8dena u odmor. Gosti se obi\xc4\x8dno okupljaju\xc2\xa0oko velikog stola koji omogu\xc4\x87ava \xc5\xa1iru konverzaciju koja obi\xc4\x8dno zapo\xc4\x8dinje temom o ku\xc4\x87i i zemlji u kojoj se odvija odmor, itd.'